ଏନ୍‌ସିଏସ୍‌ଟିସିର ଅଧ୍ୟକ୍ଷ ଟି. ପି. ରଘୁନାଥ କହିଥିଲେ, ସମାଜରେ ରହିଥିବା ସମସ୍ୟାଗୁଡ଼ିକର କାରଣ ଓ ଏସବୁକୁ ବିଜ୍ଞାନଭିତ୍ତିକ ଚିନ୍ତାଧାରା ଅନୁଯାୟୀ କିପରି ସମାଧାନ କରାଯିବ, ସେ ଦିଗରେ ପିଲାମାନେ ଚିନ୍ତା କରି ନିଜ ନିଜ ପ୍ରୋଜେକ୍ଟ ପ୍ରସ୍ତୁତ କରିବେ। ନୂଆ ନୂଆ ଉଦ୍ଭାବନ କରିବା ନିମନ୍ତେ ଶିଶୁମାନଙ୍କୁ ପ୍ରୋତ୍ସାହନ ଦେବା ଏହି ବିଜ୍ଞାନ କଂଗ୍ରେସର ମୂଳ ଲକ୍ଷ୍ୟ। ଏହି ପାଞ୍ଚ ଦିନିଆ କାର୍ଯ୍ୟକ୍ରମରେ ବିଭିନ୍ନ ପ୍ରଦର୍ଶନୀ, ଆଲୋଚନାଚକ୍ର ଓ ସାଂସ୍କୃତିକ କାର୍ଯ୍ୟକ୍ରମ ଅନୁଷ୍ଠିତ ହେବ। ସାମ୍ବାଦିକ ସମ୍ମିଳନୀରେ ଏନ୍‌ସିଏସ୍‌ଟିସିର ସଦସ୍ୟ ଲଳିତ ଶର୍ମା, ବିଜ୍ଞାନ କଂଗ୍ରେସର ପ୍ରମୁଖ ସଂଯୋଜକ ଅନୁରାଗ ଶତପଥୀ, ସୋଆର ନିର୍ଦ୍ଦେଶକ ମାନସ କୁମାର ମଲ୍ଲିକ, ଡିନ୍(ଗବେଷଣା) ପ୍ରଫେସର ପ୍ରଦୀପ୍ତ କୁମାର ନନ୍ଦ, ଡିନ୍(ଛାତ୍ରମଙ୍ଗଳ) ଜ୍ୟୋତିରଞ୍ଜନ ଦାସ ଓ ଲୋକସମ୍ପର୍କ ନିର୍ଦ୍ଦେଶକ ପରେଶ ଦାଶ ପ୍ରମୁଖ ଉପସ୍ଥିତ ଥିଲେ। ଏହି ଅବସରରେ ବିଜ୍ଞାନ କଂଗ୍ରେସର ଲୋଗୋ ଉନ୍ମୋଚନ ହୋଇଥିଲା।